GBX ปฏิเสธ “หยวนต้าฯ” เทคโอเวอร์ แต่พร้อมเจรจาหากมีผู้สนใจ
GBX ปฏิเสธ "หยวนต้าฯ” เทคโอเวอร์ แต่พร้อมเจรจาหากมีผู้สนใจ
14 ก.พ. 2562

บริษัท โกลเบล็ก โฮลดิ้ง แมนเนจเม้นท์ จำกัด (มหาชน) หรือ GBX  เปิดเผยว่า ตามที่ได้มีข่าวปรากฏในสื่อว่าบริษัทถูกบริษัทหลักทรัพย์หยวนต้า (ประเทศไทย) จำกัด เทกโอเวอร์ ซึ่งผู้บริหารของบริษัทได้แจ้งไปแล้วว่า ยังไม่ได้มีการเจรจากับทางบริษัทหลักทรัพย์ดังกล่าวตามที่ได้แจ้งไปแล้ว
อย่างไรก็ตามที่ผ่านมาทางบริษัทก็ไม่ได้ปิดโอกาสในการที่จะมีพันธมิตรเข้ามาร่วมลงทุนและขยายธุรกิจไปด้วยกัน แต่เรื่องแบบนี้ไม่สามารถตอบได้เช่นกันว่าจะเกิดขึ้นได้หรือไม่ หรือจะเกิดขึ้นเมื่อใด
ด้านราคาหุ้นปิดภาคเช้าวันนี้(14ก.พ.) อยู่ที่ระดับ 0.89 บาท บวก 0.16 บาท หรือ 21.92% ด้วยมูลค่าซื้อขาย 112.24 ล้านบาท